Diari Oficial de la Generalitat Valenciana


Sumari del DOGV 414, del 06-08-1986 (1986/806898)

ORDRE d'11 de juliol de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, de dos immobles situats a València, carrer Unió, núms. 4 i 6.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   414

Data del DOGV
:   06-08-1986

Secció del DOGV
:   ALTRES DISPOSICIONS

Número del document
:   1986/806898


Data del document
:   11-07-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 11 de juliol de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, de dos immobles situats a València, carrer Unió, núms. 4 i 6.  
Les Corts Valencianes necessiten de locals pròxims a la seu de València, plaça de Sant Llorenç, núm. 4, on portar a terme les activitats administratives. A fi d'aconseguir la màxima eficàcia d'aquestes activitats, s'ha d'evitar la dispersió del personal que les realitza, cosa que s'aconseguiria mitjançant l'adquisició d'uns locals que confrontassen amb el que actualment ocupa les Corts.   
Tot açò fa aconsellable l'adquisició per la Generalitat Valenciana, de dos immobles situats a València, carrer Unió, núms. 4 i 6, per entendre que reuneixen les característiques necessàries per al seu funcionament.   
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del corresponent Reglament, i amb la valoració tècnica prèvia corresponent i informes del Servei de Patrimoni i de la Intervenció General.   
ORDENE:  
Article primer  
S'acorda l'adquisició mitjançant contractació directa a títol onerós i en virtut de compravenda, dels immobles següents:   
- Una casa a la ciutat de València, al carrer Unió, assenyalada amb el número quatre modero, de policia urbana, a l'illa de coses cent quaranta-dos; ocupa una superfície de cent quaranta-set metres, setanta-sis decímetres quadrats; composta de planta baixa, entresol, principal, segon, golfes i dos terrats; confronta per la dreta amb la del Sr. Francisco Cheste, i per l'esquerra amb la dels hereus de Jorge Gisbert, i per darrere amb la del Sr. José Pons.   
L'immoble descrit és propietat en una 78ª part de la Sra. Encarnación Gil Calpe i una 22ª part de la Sra. Bárbara Pou Arnica, inscrit en el Registre de la Propietat de València número u, tom 466, llibre 17 de Serrans, full 153, finca 205, inscripció 8ª, 9ª i 10ª  
La compra que necessàriament es formalitzarà en escriptura pública, s'efectuarà per un preu de tres milions nou-centes vuitanta-nou mil cinc-centes vint pessetes (3.989.520 ptes.).   
- Edifici a la ciutat de València, carrer de la Unió, núm. 6, districte de Serrans, illa 142; compost de baixos amb dues portes, una que condueix en un entresol, principal, segon, porxos i terrat, i l'altra porta serveix d'entrada a la planta baixa; té dos-cents un metre vuitanta-quatre decímetres quadrats; i confronta per la dreta eixint i per darrere, Emilia Fontanals; per l'esquerra, Enrique Donay.   
Aquest immoble és propietat de la Sra. Maria Dolores Soler Ballester, inscrit en el Registre de la Propietat de València núm. 1, tom 216, llibre 9 de Serrans, full 146, finca 102, inscripció 9ª i 10ª.   
La compra que es formalitzarà necessàriament en escriptura pública, s'efectuarà per un preu de cinc milions quatre-centes quaranta-nou mil sis-centes vuitanta pessetes (5.449.680 ptes.)   
Article segon  
Els immobles esmentats, es troben lliures de càrregues, gravàmens i inquilins.   
Les despeses i imposts que deriven de la compra esmentada, s'han d'abonar per les parts, segons Llei.   
Article tercer  
El Servei de Patrimoni de la Tresoreria General, realitzarà els tràmits necessaris per donar efectivitat al que disposa aquesta Ordre.   
València, 11 de juliol de 1986.   
El Conseller d'Economia i Hisenda,  
ANTONI BIRLANGA I CASANOVA